S-421/2006

Mál þetta, sem dómtekið var 16. febrúar sl. hefur lögreglustjórinn á Selfossi höfðað með átta ákærum á hendur G-kk-þgf F-kk-þgf M-kk-þgf, kt. 000000-0000, til dvalar að Eyjahrauni 12, Þorlákshöfn en með lögheimili að Vatnsstíg 4, Reykjavík. Ákærur í málum S-422/2006, S-706/2006, S-717/2006, S-764/2006, S-782/2006, S-800/2006 og S-847/2006 voru sameinaðar máli S-421/2006.

Með ákæru útgefinni 5. júní 2006 í málinu S-421/2006

I

„fyrir eignaspjöll með því að hafa aðfaranótt laugardagsins 11. mars 2006 valdið skemmdum á bifreiðinni OO-696, eign B-kk-ef A-kk-ef B. B-kk-ef kt. 000000-0000, með því að hafa borið eld að „molotov kokkteil“ sem hann hafði komið fyrir undir vinstri hlið bifreiðarinnar á bifreiðastæði við Hellubakka 14 á Selfossi, með þeim afleiðingum að eldur komst í vinstri hlið hennar og olli skemmdum, og með því að hafa stungið gat á alla hjólbarða áðurnefndra bifreiðar með hnífi.

Telst brot ákærða varða við 1. mgr. 257. gr. almennra hegningarlaga nr. 19/1940, sbr. 135. gr. laga nr. 82/1998.

II

fyrir hótanir með því að hafa aðfaranótt laugardagsins 11. mars 2006, klukkan 05:10, hótað B-kk-þgf A-kk-þgf B. B-kk-þgf, kt. 000000-0000, ofbeldi og lífláti með skilaboðum sem hann las inn á talhólf farsíma B-kk-ef og voru til þess fallin að vekja hjá B-kk-þgf ótta um líf sitt og velferð.

Telst brot ákærða varða við 233. gr. almennra hegningarlaga nr. 19/1940, sbr. 125. gr. laga nr. 82/1998.

Þess er krafist að ákærði verði dæmdur til refsingar.

Af hálfu nefnds B-kk-ef A-kk-ef B. B-kk-ef er gerð krafa um skaðabætur að fjárhæð kr. 789.389 auk vaxta þar til mánuður er liðinn en með dráttarvöxtum frá þeim degi til greiðsludags í samræmi við 3. og 5. gr. laga nr. 38/2001.“

Með ákæru útgefinni 5. júní 2006 í máli S-422/2006

„fyrir brot gegn tolla-og lyfsölulögum með því að hafa einhvern tímann á árinu 2006, veitt viðtöku af ónafngreindum manni 290 töflur með anabolískri verkan (tælenskur boli) sem ákærði vissi eða mátti vita að hefðu verið ólöglega innfluttar og hafa aðfararnótt laugardagsins 11. mars 2003 haft í vörslum sínum 282 töflur af ofangreindri gerð, er lögregla fann við leit í bifreiðinni TE-765, sem ákærði var farþegi í umrædda nótt.

Telst brot ákærða varða við 1. mgr. 171. gr., sbr. 169. gr. tollalaga nr. 88/2005, sbr. 1. tl. 3. mgr. 9. gr. reglugerðar um tollmeðferð vara sem ferðamenn og farmenn mega hafa með sér við komu til landsins nr. 526/2000 og 5. mgr., sbr. 1. og 2. mgr. 51. gr., sbr. 1. mgr. 68. gr. lyfsölulaga nr. 30/1963.

Þess er krafist að ákærði verði dæmdur til refsingar. Einnig er þess krafist að framangreind hormónalyf, sem haldlögð voru ofangreint sinn verði gerð upptæk skv. 4. mgr. 48. gr. lyfjalaga nr. 93/1994 og 2. mgr. 68. gr. lyfsölulaga nr. 30/1963 og 1. mgr. 181. gr. tollalaga nr. 88/2005.“

Með ákæru útgefinni 3. nóvember 2006 í máli S-706/2006

„fyrir umferðarlagabrot með því að hafa, að morgni sunnudagsins 24. september 2006, ekið bifreiðinni NM-232, sviptur ökurétti, suður Hafnarfjarðarveg í Kópavogi til móts við Nýbýlaveg.

Telst brot ákærða varða við 1. mgr. 48. gr., sbr. 1. mgr. 100 gr. umferðarlaga nr. 50/1987 og þess krafist að ákærði verði dæmdur til refsingar.“

Með ákæru útgefinni 6. nóvember 2006 í máli S-717/2006

„ fyrir brot gegn lögum um ávana-og fíkniefni með því að hafa aðfaranótt mánudagsins 24. júlí 2006 haft í vörslu sinni í herbergi sem ákærði hafi til afnota á Gistiheimili Akureyrar, Hafnarstræti 104, 1,28 grömm af MDMA (ecstasy). 4,60 millilítra af MDMA (ecstasy) 12 MDMA töflur (ecstasy), 0,05 grömm af kókaíni auk 81,60 gramma af kannabisefnum sem búið var að setja í 80 söluumbúðir og 68,69 gramma plötu af kannabisefnum sem ætluð voru til sölu í ágóðaskyni.

Telst brot ákærða varða við 2. gr. sbr. 5. og 6. gr. laga um ávana-og fíkniefni nr. 65/1974, sbr. lög nr. 60/1980, sbr. 9. gr. laga nr. 75/1982, sbr. lög nr. 13/1985, sbr. lög nr. 68/2001 og 2. gr., sbr. 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrárnúmer 10002), en lagt var hald á greind fíkniefni samkvæmt 6. mgr. 5. gr. laga nr. 65/1974 og 2. mgr 14. gr reglugerðar nr. 233/2001“

Með ákæru útgefinni 7. desember 2006 í málinu S-782/2006

„fyrir fíkniefnabrot með því að hafa aðfararnótt þriðjudagsins 23. maí 2006 í bifreiðinni TE-765 að Tunguseli í Reykjavík haft í vörslum sínum alls 22,87 gr. af amfetamíni, 18,14 gr. af kókaíni, 126,03 gr. af hassi og 1,75 gr. af tóbaksblönduðu kannabisefni, sem að einhverju leyti voru ætluð til dreifingar og lögregla fann að hluta til við leit á ákærða og að hluta við leit í bifreiðinni.

Telst brot ákærða varða við 2. gr., sbr. 5. og 6. gr. laga um ávana-og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 9198 & 9200), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Með ákæru útgefinni 8. desember 2006 í málinu S-800/2006

„fyrir umferðarlgabrot með því að hafa síðdegis föstudaginn 29. september 2006 ekið bifreiðinni TE-765, sviptur ökurétti um Suðurfelli í Reykjavík.

Telst brot ákærða varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar.“

Með ákæru útgefinni 29. desember 2006 í málinu S-847/2006

„fyrir brot á umferðarlögum, með því að hafa mánudaginn 18. september ekið bifreiðinni TE-765, sviptur ökurétti ævilangt og óhæfur til að stjórna bifreiðinni örugglega vegna áhrifa tetrahýdrókannabínóls, sem hér að neðan greinir.

I.

frá Eyjahrauni 12 í Þorlákshöfn, yfir í næstu götu og þaðan aftur að Eyjahrauni 12.

II.

austur Selvogsbraut í Þorlákshöfn, þaðan norður Óseyrarbraut uns ákærði ók bifreið sinni aftan á bifreiðina KZ-242, sem einnig var ekið norður Óseyrarbraut, móts við Auðbjörgu ehf.

Teljast brot ákærða varða við 1., sbr. 2. mgr. 45. gr. a. og 1. mgr. 48. gr. umferðar-laga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga og einnig við 3. mgr. 14. gr., sbr. 1. mgr. 100. gr. umferðarlaga nr. 50/1987 að því er ákærulið II. varðar.

Þess er krafist að ákærði verði dæmdur til refsingar og til að sæta sviptingu ökuréttar, samkvæmt 101. og 102. gr. umferðarlaga nr. 50, 1987, sbr. lög nr. 44, 1993, lög nr. 57, 1997, lög nr. 23, 1998, lög nr. 132, 2003, lög nr. 84, 2004 og lög nr. 66, 2006. “

Mál þessi voru þingfest þann 30. janúar sl. og kom ákærði þá fyrir dóminn. Játaði hann þá sök í málunum S-706/2006, S-717/2006, S-782/2006, S-800/2006 og S-847/2006. Ákærði neitaði sök í málum S-422/2006 og S-764/2006 og neitaði að tjá sig að svo stöddu um sakarefni í máli S-421/2006 en í þinghaldi þann 16. febrúar sl. játaði ákærði sök í málum S-422/2006 og S-421/2006 en neitaði sök í máli S-764/2006. Féll ákæruvaldið frá ákæru í því máli.

Játning ákærða er í samræmi við önnur gögn málsins og verður hann sakfelldur fyrir brot sín en þau eru í ákæru réttilega færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjala. Í máli S-847/2006 liggur fyrir matsgerð J-kk-ef K-kk-ef dósents hjá Rannsóknarstofu í lyfja- og eiturefnafræði. Kemur þar fram að í blóði ákærða þann 18. september 2006 hafi mælst 3,5 ng/ml af tetrahýdrókannabínól. Er þar um mikið magn að ræða. Afbrotaferill ákærða er langur. Hann hefur frá árinu 1996 tólf sinnum verið gerð refsing fyrir ýmis umferðarlagabrot, hótanir, nytjastuld, líkamsárás, þjófnað, ölvunarakstur og brot gegn ávana- og fíkniefnalöggjöfinni. Þar af hefur ákærði sex sinnum hlotið fangelsisdóma. Með dómi 3. júlí 2003 var ákærði dæmdur í fangelsi í sex mánuði, þar af fjóra mánuði skilorðsbundið til þriggja ára fyrir umferðarlagabrot og fíkniefnabrot. Með þeim dómi rauf ákærði skilorð frá 3. október 2002.

Með brotum þeim sem sakfellt er fyrir í máli þessu rauf ákærði skilorðsdóminn frá 3. júlí 2003 og verður með vísan til 60. gr. og 77. gr. almennra hegningarlaga sá dómur dæmdur með þessu máli. Um samfellda brotahrinu er að ræða hjá ákærða frá því í mars og fram í september 2006. Hefur ákærði verið sakfelldur fyrir vörslur, dreifingu og ætlaða sölu á tæplega 300 grömmum af kannabisefni, tæplega 23 grömmum af amfetamíni, rúmlega 18 grömmum af kókaíni, og nokkrum töflum af MDMA. Auk þess hefur ákærði verið sakfelldur fyrir hótanir og verulegar eignaskemmdir, umferðarlagabrot og vörslur á anaboliskum sterum. Þá verður að líta til þess að 26. september sl. var ákærði stöðvaður í sjöunda skipti við akstur frá því hann var sviptur ökurétti ævilangt í fyrsta sinn. Við ákvörðun refsingar verður að horfa til þess að ákærði játaði brot sín greiðlega fyrir dóminu svo og að ákærði hefur ekki hlotið refsingu svo vitað sé frá því 3. júlí 2003.

B-kk-nf A-kk-nf B. B-kk-nf hefur gert kröfu um miskabætur og bætur vegna tjóns á bifreið hans. Engin gögn hafa verið lögð fram í málinu er styðja umrædda miska-og bótakröfu. Þar sem ljóst er að gagnaöflun og sönnunarfærsla vegna bótakröfunnar myndi tefja rekstur þessa máls er kröfunni vísað frá dómi.

Að þessu virtu þykir refsing ákærða hæfilega ákveðin fangelsi í sextán mánuði. Ekki þykir fært að skilorðsbinda refsinguna.

Ákærði skal sæta sviptingu ökuréttar ævilangt frá birtingu dóms að telja.

Ákærði sæti upptöku á fíkniefnum og sterum eins og greinir í dómsorði.

Með vísan til 165. gr. laga um meðferð opinberra mála ber ákærða að greiða allan sakarkostnað sem hlotist hefur af máli þessu, samtals 655.353 krónur sem sundurliðast þannig: 369.476 krónur vegna matsgerða, þóknun skipaðs verjanda ákærða, S-kk-ef S-kk-ef hæstaréttarlögmanns á rannsóknarstigi 130.501 króna og þóknun skipaðs verjanda hans fyrir dómi, 155.376 krónur. Hefur þá verið tekið tillit til virðisaukaskatts.

G-kk-nf Ö-kk-nf J-kk-nf fulltrúi sótti mál þetta.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, G-kk-nf F-kk-nf M-kk-nf, sæti fangelsi í sextán mánuði.

Ákærði sæti upptöku á 150,29 grömmum af kannabisefni, 126,03gömmum af hassi, 1,75 grömmum af tóbaksblönduðu kannabisefni, 12 töflum af MDMA (ecstasy), 1,28 grömmum af MDMA (ecstasy) 4,60 millilítum af MDMA (ecstasy), 22,87 grömmum af amfetamíni, 18,19 grömmum af kókaíni og 282 töflum með anabolískri verkan.

Ákærði skal sviptur ökurétti ævilangt frá birtingu dóms að telja.

Ákærði greiði allan sakarkostnað, 655.353 krónur, þar af þóknun skipaðs verjanda síns, S-kk-ef S-kk-ef hæstaréttarlögmanns, 285.877 krónur.

Á-kvk-nf G-kvk-nf.